CELEX: 62017CN0164
Language: fi
Date: 2017-04-03 00:00:00
Title: Asia C-164/17: Ennakkoratkaisupyyntö, jonka Supreme Court (Irlanti) on esittänyt 3.4.2017 – Edel Grace ja Peter Sweetman v. An Bord Pleanála

6.6.2017   
            
            
               FI
            
            
               Euroopan unionin virallinen lehti
            
            
               C 178/11
            
         Ennakkoratkaisupyyntö, jonka Supreme Court (Irlanti) on esittänyt 3.4.2017 – Edel Grace ja Peter Sweetman v. An Bord Pleanála
   (Asia C-164/17)
   (2017/C 178/13)
   Oikeudenkäyntikieli: englanti
   
      Ennakkoratkaisua pyytänyt tuomioistuin
   
   Supreme Court
   
      Pääasian asianosaiset
   
   
      Valittajat: Edel Grace ja Peter Sweetman
   
      Vastapuoli: An Bord Pleanála
   
      Ennakkoratkaisukysymykset
   
   Jos
   
               a)
            
            
               suojelualueen olennaisena tarkoituksena on toimia tietyn lajin elinympäristönä,
            
         
               b)
            
            
               kyseiselle lajille suotuisan elinympäristön luonne merkitsee sitä, että lajille suotuisa alueen osa muuttuu väistämättä ajan myötä, ja
            
         
               c)
            
            
               osana ehdotettua hanketta on tarkoitus toteuttaa koko aluetta koskeva käyttösuunnitelma (mukaan lukien muutokset niiden alueen osien käyttöön, joihin itse hanke ei suoraan vaikuta), jolla pyritään varmistamaan, että edellä mainitulla tavalla elinympäristöksi soveltuvan alueen kokoa ei missään vaiheessa supisteta ja sitä voidaan itse asiassa kasvattaa, mutta
            
         
               d)
            
            
               osalla alueesta ei rakennushankkeen keston ajan katsota olevan mahdollisuutta toimia asianmukaisena elinympäristönä,
               voidaanko edellä c kohdassa kuvatun kaltaisia toimenpiteitä pitää lieventävinä?